cyanic-selkie/wikianc huggingface dataset:
அமெரிக்க பூச்சியியல் சங்கம்
அமெரிக்க பூச்சியியல் சங்கம் (American Entomological Society) 1859 ஆம் ஆண்டு மார்ச் 1 அன்று நிறுவப்பட்டது. மேற்கு அரைக்கோளத்தில் தொடர்ந்து இயங்கும் பழமையான பூச்சியியல் சங்கம் மற்றும் அமெரிக்காவின் பழமையான அறிவியல் சங்கங்களில் இதுவும் ஒன்றாகும். அமெரிக்க பூச்சியல் சங்கத்தின் தலைமையகம் அமெரிக்க நாட்டின் பென்சில்வேனியா மாநிலத்திலுள்ள பிலடெல்பியா நகரத்தில் உள்ளது. பூச்சியியல் செய்திகள் என்ற அறிவியல் இதழ், அமெரிக்க பூச்சியியல் சங்கத்தின் பரிவர்த்தனைகள் என்ற காலாண்டிதழ் மற்றும் அமெரிக்க பூச்சியியல் சங்கத்தின் நினைவுகள் என்ற செய்தி மடல் போன்றவற்றை இச்சங்கம் தொடர்ந்து வெளியிடுகிறது. இதேபோல் பெயரிடப்பட்ட மேரிலாந்து மாநிலத்திலுள்ள அனாபொலிசு நகரத்தை தலைமையிடமாகக் கொண்ட மற்றொரு அமெரிக்க பூச்சியியல் சங்கத்துடன் இச்சங்கம் எந்த வகையிலும் இணைக்கப்படவில்லை.
புற இணைப்புகள்
பகுப்பு:பூச்சியியல் பகுப்பு:ஐக்கிய அமெரிக்க அமைப்புகள் பகுப்பு:அறிவியற் குமுகாயங்கள்
வங்கேய் பீ
வங்கேய் பீ என்னும் துணி இழை, வெண்பருத்தியில் இருந்து செய்யப்படுவதாகும். இந்திய மாநிலமான மணிப்பூரில் உள்ள வங்கேய் என்னும் ஊரில் செய்யப்படுவதால் இதற்கு வங்கேய் பீ என்று பெயர் வந்தது. இந்தத் துணியின் தனித்தன்மைக்காக மணிப்பூர் மாநில அரசு, புவிசார் குறியீடு பெற்றுள்ளது. மெலிதான இந்தத் துணியை, மணீப்பூர் மாநில பெண்கள் விழாக்காலங்களில் அணிகின்றனர்.
புவிசார் குறியீடு பெற்றவுடன், இந்தத் துணியிழையின் தரத்தைக் கண்காணிக்க அரசு ஆணையம் அமைத்தது.
சான்றுகள்
பகுப்பு:மணிப்பூர் பகுப்பு:புவிசார் குறியீடு
2011 மியான்மர் நிலநடுக்கம்
2011 மியான்மர் நிலநடுக்கம் என்பது மார்ச்சு 24ஆம் நாள் மியான்மரின் ஷான் மாநிலத்தின் கிழக்குப் பகுதியை நிலநடுக்க மையமாகக் கொண்டு 6.8 என்ற அளவில் ஏற்பட்ட நிலநடுக்கம் ஆகும். இது 10 கி.மீ. ஆழத்தில் ஏற்பட்டது. இந்த நிலநடுக்கமானது இரண்டு பின்னடுக்கங்களையும் 4.8, 5.4 என்ற அளவுகளில் கொண்டிருந்தது.
மேற்கோள்கள்
பகுப்பு:2011 நிலநடுக்கங்கள் பகுப்பு:2011 நிகழ்வுகள் பகுப்பு:சீனாவில் நிலநடுக்கங்கள் பகுப்பு:நிலநடுக்கங்கள்
பிராங்க் யார்விசு
பிராங்க் வாசிங்டன் யார்விசு (Frank Washington Jarvis) அமெரிக்காவைச் சேர்ந்த தடகள வீரராவார். 1878 ஆம் ஆண்டு ஆகத்து மாதம் 31 ஆம் தேதியன்று இவர் பிறந்தார். 1900 ஆம் ஆண்டு பாரிசு நகரில் நடைபெற்ற ஒலிம்பிக் போட்டியில் 100 மீ ஓட்டப்பந்தயத்தில் இவர் வெற்றி பெற்றுள்ளார்.'''
பாரிசில் நடந்த 1900 கோடைகால ஒலிம்பிக்கில் 100 மீட்டர் போட்டிக்கு முன்னதாக யார்விசு தொழில்முறை தடகள ஒன்றியத்தின் 100 யார்டு ஓட்டப்பந்தயத்தில் வெற்றி பெற்று இருந்தார். ஆனால் ஒலிம்பிக் விளையாட்டுக்கு சற்று முன்னதாக நடைபெற்ற பிரிட்டிசு வெற்றியாளர் கோப்பையை  அமெரிக்காவின் ஆர்தர் டஃபி வென்றிருந்தார்.
இருப்பினும், ஒலிம்பிக்கின் தகுதிச்சுற்று போட்டியில் யார்விசும் மற்றொரு அமெரிக்கரான வால்டர் டெக்சுபரியும் 10.8 நொடிகளில் பந்தய தொலைவை ஓடி உலக சாதனையை சமன் செய்தனர். மூன்று அமெரிக்கர்கர்கள் 100 மீட்டர் விரைவோட்ட இறுதிப் போட்டிக்கு தகுதி பெற்றனர், ஆத்திரேலியாவைச் சேர்ந்த சிடான் ரவுலியும் இறுதிக்கு தகுதி பெற்றார். இறுதி பந்தயத்தின் முதல் பாதிக்குப் பிறகு, முன்னணியிலிருந்த டஃபி தசைப்பிடிப்பால்  பந்தயத்திலிருந்து விலகினார். மற்ற மூவரும் தொடர்ந்து ஓடி வெற்றியைத் தீர்மானித்தனர். இறுதியில் யார்விசு வென்றார்.
இதே ஒலிம்பிக்கில் யார்விசு மும்முறை தாண்டல் மற்றும் நின்றபடி மும்முறை தாண்டல் (ஓட்டம் இல்லாமல்) ஆகிய போட்டிகளில் போட்டியிட்டார், ஆனால் சிறந்த முடிவுகள் ஏதும்  அடையவில்லை.
ஓட்டப்பந்தய வாழ்க்கைக்குப் பிறகு யார்விசு ஒரு வழக்கறிஞரானார். 1933 ஆம் ஆண்டு சூன் மாதம் 2 ஆம் தேதியன்று யார்விசு இறந்தார்.
மேற்கோள்கள்
பகுப்பு:1933 இறப்புகள் பகுப்பு:1878 பிறப்புகள் பகுப்பு:அமெரிக்க விளையாட்டு வீரர்கள் பகுப்பு:ஒலிம்பிக் போட்டியாளர்கள்
கர்ணன் (ஒளிப்பதிவாளர்)
கர்ணன் (இறப்பு: டிசம்பர் 13, 2012) தமிழ் திரைப்பட ஒளிப்பதிவாளரும் இயக்குநரும் ஆவார். ஏறத்தாழ 150 திரைப்படங்களில் ஒளிப்பதிவாளராகவும் 25 திரைப்படங்களில் இயக்குநராகவும் பணியாற்றி உள்ளார். கே. எஸ். கோபாலகிருஷ்ணனின் கற்பகம் திரைப்படத்தில் அறிமுகமாகிய கர்ணன் மதுரையை மீட்ட சுந்தரபாண்டியன், வீரபாண்டிய கட்டபொம்மன், கப்பலோட்டிய தமிழன், சிம்லா ஸ்பெஷல், பொல்லாதவன், சிவப்பு சூரியன் உட்படப் பல திரைப்படங்களில் ஒளிப்பதிவாளராக பணியாற்றியுள்ளார். பல சாகசக் காட்சிகளைத் திறம்பட படம் பிடித்தவராக அறியப்படுகிறார். இவர் இயக்கிய ஜம்பு திரைப்படத்தில் நீரினடியே எடுக்கப்பட்ட காட்சிகளும் இவரது மேற்கத்திய பாணி திரைப்படங்களில் குதிரைத் துரத்தல்களை படம் பிடித்த விதமும் பெரிதும் பேசப்பட்டன.
இவருக்கு சகுந்தலா என்ற மனைவியும் பாமா, தாரா என்ற இரு மகள்களும் உள்ளனர். தமது 79வது அகவையில் திசம்பர் 13, 2012இல் மாரடைப்பால் காலமானார்.
மேற்கோள்கள்
பகுப்பு:தமிழ்த் திரைப்பட ஒளிப்பதிவாளர்கள் பகுப்பு:தமிழ்த் திரைப்பட இயக்குநர்கள் பகுப்பு:2012 இறப்புகள் பகுப்பு:1933 பிறப்புகள்
ஏர் எழுபது
ஏரெழுபது என்பது, வேளாண் தொழிலின் சிறப்புப் பற்றிக் கம்பர் எழுதிய நூலாகும். உழுகருவி, வேளாண்மையில் எருதுகளின் பயன்பாடு, வேளாண்மைச் செயற்பாடுகள், சோழ மண்ணின் சிறப்பு, வேளாளர்கள் சிறப்பு என்று பல்வேறு வகையான செய்திகளை இந்த நூல் கூறுகிறது.
நூலின் சிறப்புகள்
இந்நூல் வேளாண்மையின் அறுபத்தி ஒன்பது சிறப்புகள் பற்றிக் கூறுகிறது.
ஏர் எழுபது
ஏர் எழுபது என்ற நூல் கம்பரால் எழுதப்பட்டது ஆகும். இதில் ஏர்த்தொழில் பற்றி 70 செய்யுட்கள் உள்ளது. இந்நூலுக்கு முன் `ஏர்த்தொழில்’ பற்றிய நூல் இல்லை. எனவே `ஏர்த்தொழில்’ குறித்து எழுந்த முதல் நூல் `ஏர் எழுபது’ ஆகும். இந்நூல் சடையப்ப வள்ளலின் முன்னிலையில் 12-ஆம் நூற்றாண்டில் கம்பரால் அரங்கேற்றப்பட்டது. உழவுத் தொழிலின் மேன்மை உழவர் பண்பாடு, உழவரின் சிறப்பு, உழவியல் முறைகள், உழவியல் குறிப்புகள், சமுதாய நிலை, கருவிகள் முதலியவற்றை விளக்கிக் கூறுவதால், இந்நூல் `பயன் இலக்கியத்தைச் சார்ந்தது ஆகும்.
செங்கோலை நடத்தும் கோல் ஏரடிக்கும் சிறுகோலே; ஏர் நடக்குமெனில் புகழ்சால் இயலிசை நாடகம் நடக்கும்; உலகெலாம் ஒளிவிளங்கும் உழவருழும் உழவாலே; மன்னன், மக்கள், கலை, பண்பாடு போன்றவை உழவுத்தொழிலைச் சார்ந்துள்ளது; ஏரில்லையெனில் போரில்லை; உழவரின் நாற்றுமுடியே மன்னரின் மணிமுடி; போரில் வெற்றி தோல்விகள் உண்டு, உழவரின் களத்தில் தோல்வி என்பதே கிடையாது; சிவனது கழுத்து கறையினும், எருத்தின் கழுத்துத் தழும்பே பெருஞ்சிறப்புடையது; ஞாயிறு, திங்களின் கதிர்கள் உயிர்களை வளர்ப்பதில்லை ஆனால் நெற்கதிர்களோ உயிரை வளர்க்கிறது; உணவால் பசி ஒழிந்தால் மொழி, அறிவு வளரும்; நாடு சிறப்பெய்தும் போன்ற கருத்துகள் `ஏர் எழுபதில்’ உள்ளன.
உசாத்துணைகள்
பகுப்பு:12 ஆம் நூற்றாண்டுத் தமிழ் நூல்கள் பகுப்பு:வேளாண்மையியல் தமிழ் நூல்கள்
கத்தோலிக்க அருட்சாதனங்கள்
கத்தோலிக்கத் திருச்சபையின் வரையறையின்படி கத்தோலிக்க அருட்சாதனங்கள் என்பவை, "கிறிஸ்துவால் ஏற்படுத்தப்பட்டு, திருச்சபையிடம் ஒப்படைக்கப்பட்ட இறை வாழ்வில் நமக்குப் பங்களிக்கும் பயன்மிகு அருளின் அடையாளங்கள் ஆகும். வெளிப்படையாக கொண்டாடப்படும் அருட்சாதன வழிபாடுகள், அருட்சாதனங்கள் வழியாக வழங்கப்படும் அருளின் முக்கியத்துவத்தை வெளிப்படுத்துகின்றன. அருட்சாதனங்களைப் பெறுவோரின் விருப்பத்துக்கு ஏற்ப, அவை அவர்களில் கனி தருகின்றன." மூன்று புகுமுக அருட்சாதனங்கள், இரண்டு குணமளிக்கும் அருட்சாதனங்கள், இரண்டு பணி வாழ்வின் அருட்சாதனங்கள் என மொத்தம் ஏழு அருள்சாதனங்கள் கத்தோலிக்க திருச்சபையில் வழங்கப்படுகின்றன.அனைத்தும் அருட்சாதனங்கள் கத்தோலிக்க திருச்சபையில் மிகவும் முக்கியமானது ஆகும் அருட்சாதனம் தின் வழியாக இறைவனின் அருளை பெறுகின்றோம் இறைவன் நமக்கு கொடுக்கப்பட்ட 7 அருட்சாதனம் கூறும் நமக்கு பங்களிப்பாக கானப்படும் என்பதனை இந்த அருட்சாதனத்தின் வழியாக நாம் அறிந்திருக்கின்றோம்
புகுமுக அருட்சாதனங்கள்
கிறிஸ்தவ வாழ்வுக்கு அடித்தளம் அமைக்கின்ற அருட்சாதனங்களே புகுமுக அருட்சாதனங்கள் என்று அழைக்கப்படுகின்றன. திருமுழுக்கு, உறுதி பூசுதல், நற்கருணை ஆகிய மூன்றும் புகுமுக அருட்சாதனங்கள் ஆகும்.
ஞானஸ்நானம்
ஞானஸ்நானம் என்பது கிறிஸ்தவ புகுமுக அருட்சாதனங்களில் முதன்மையானது ஆகும். பிறப்புநிலைப் பாவத்தையும் செயல்வழிப் பாவத்தையும் போக்கி, இயேசு கிறிஸ்துவோடு நம்மை இணைத்து, கடவுளின் பிள்ளைகளாகவும் திருச்சபையின் உறுப்பினர்களாகவும் ஆக்குகின்ற அருள்சாதனமே திருமுழுக்கு ஆகும். கத்தோலிக்க திருச்சபையில், "தந்தை, மகன், தூய ஆவியார் பெயராலே" திருமுழுக்கு வழங்கப்படுகிறது.
உறுதி பூசுதல்
உறுதி பூசுதல் என்பது கிறிஸ்தவ புகுமுக அருட்சாதனங்களில் இரண்டாவது ஆகும். தூய ஆவியாராலும் அவருடைய கொடைகளாலும் நம்மை நிரப்பி, திருச்சபையின் பணிகளில் கடமை உணர்வோடு ஈடுபட நமக்கு ஆற்றலைத் தருகிற அருள்சாதனமே உறுதிபூசுதல் ஆகும்.
மேலும் காண்க: Catechism of the Catholic Church, 1285–1321
நற்கருணை
நற்கருணை என்பது கிறிஸ்தவ புகுமுக அருட்சாதனங்களில் மூன்றாவதும், நிறைவானதும் ஆகும். அப்ப இரச குணங்களுக்குள், இயேசு கிறிஸ்துவின் திருஉடலும் திருஇரத்தமும் அவருடைய இறை இயல்பும் மனித இயல்பும் அடங்கி இருக்கிற அருள்சாதனமே நற்கருணை ஆகும்.
See also Catechism of the Catholic Church, 1322–1419
குணமளிக்கும் அருட்சாதனங்கள்
கிறிஸ்தவ வாழ்வில் குணமாக்கும் செயலைச் செய்பவை குணமளிக்கும் அருட்சாதனங்கள் என்று அழைக்கப்படுகின்றன. ஒப்புரவு, நோயில் பூசுதல் ஆகியவை குணமளிக்கும் அருட்சாதனங்கள் ஆகும்.
ஒப்புரவு
ஒப்புரவு என்பது, குணமளிக்கும் அருட்சாதனங்களில் முதலாவது ஆகும். இது பாவ சங்கீர்த்தனம் என்றப் பெயராலும் அழைக்கப்படுகிறது. ஞானஸ்நானம்ப் பெற்ற பின் நாம் செய்யும் பாவங்களை எல்லாம் போக்கி, நம்மைக் கடவுளோடும் பிறரோடும் மீண்டும் இணைக்கிற அருள்சாதனமே ஒப்புரவு ஆகும்.
மேலும் காண்க: Catechism of the Catholic Church, 1422–1498
பணி வாழ்வின் அருட்சாதனங்கள்
கிறிஸ்தவ வாழ்வின் பணியைத் தொடங்க உதவுபவையே பணி வாழ்வின் அருட்சாதனங்கள் என்று அழைக்கப்படுகின்றன. குருத்துவம், திருமணம் ஆகியவை பணி வாழ்வின் அருட்சாதனங்கள் ஆகும்.
குருத்துவம்
குருத்துவம் என்பது கடவுளுக்கும், மக்களுக்கும் பணி செய்யும் பொறுப்பை வழங்கும் அருட்சாதனம் ஆகும். திருப்பலி மற்றும் அருள்சாதனங்களை நிறைவேற்றவும், நற்செய்தி அறிவிக்கவும், இறைமக்களை வழி நடத்தி உருவாக்கவும் உரிமை அளிக்கிற அருள்சாதனமே குருத்துவம் ஆகும். குருத்துவத்தின் நிறைவு ஆயர்நிலை ஆகும்.
மேலும் காண்க: Catechism of the Catholic Church, 1536–1600
வெளி இணைப்புகள்
Sedam svetih sakramenata 聖禮
அணுப் பொருளளவு எண்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
கித்தோ
கித்தோ, முறையாக சான் பிரான்ஸிஸ்கோ டி கியூடோ எக்குவடோரின் தலைநகராக  இருக்கிறது. இதுவே உலகில் அதிகாரப்பூர்வமாக கடல் மட்டத்திலிருந்து 9350 ftஅதிஉயரத்தில் உள்ள தலைநகரம் ஆகும்.. இந்த நகரம் கைல்லாபாம்பா நதியின் படுகையில், அந்தீசு மலைத்தொடரில் பி்சின்ட்சா எரிமலையின் கிழக்கு சரிவுகளில், உயிர்ப்போடுள்ள ஸ்ட்ரடோ எரிமலையின் மீது அமைந்திருக்கிறது. இந்த நகரத்தில் கடந்த 2019 மக்கள்தொகை கணக்கெடுப்பின் படி 1,978,376 மக்கள்தொகை உள்ளது. கித்தோ எக்குவடோரில் குவாயேகிலுக்கு பிறகு இரண்டாவது பெரிய நகரமாகும். கடந்த 2008ம் ஆண்டில் இந்த நகரம் தென் அமெரிக்க நாடுகள் ஒன்றியத்தின் தலைமையகமாக நியமிக்கப்பட்டது.
அமெரிக்காவின் பெரிய, சிறியளவில் மாற்றமடைந்த, சிறப்பாக பராமரிக்கப்படும் வரலாற்று மையங்களுள் கித்தோ வரலாற்று மையமும் ஒன்றாகும். 1978ல் யுனெஸ்கோ க்ரகோவினோடு சேர்ந்து அறிவித்த முதல் உலக கலாச்சார பாரம்பரிய தளங்களுள் ஒன்றாக கித்தோவும் இருந்தன. கித்தோவின் மத்திய மையம் பூமத்தியரேகையிலிருந்து தெற்கே 25 km தொலைவில் அமைந்திருக்கிறது; இந்நகரத்தின் நீட்சி பூஜ்யம் அட்சரேகையிலிருந்து 1 km தொலைவிற்குள் அமைந்திருக்கிறது.
சான்றுகள்
பகுப்பு:எக்குவடோர் பகுப்பு:தென் அமெரிக்கத் தலைநகரங்கள்
அருமநல்லூர் சிவனாண்டி ஆண்டார்மடம் கோயில்
அருமநல்லூர் சிவனாண்டி ஆண்டார்மடம் கோயில் தமிழ்நாட்டில் கன்னியாகுமரி மாவட்டம், அருமநல்லூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பதினைந்தாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நடராஜர், சிவகாமி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் சிவராத்திரி முக்கிய திருவிழாவாக நடைபெறுகிறது. கார்த்திகை மாதம் தீபம் திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சல்யான் மாவட்டம்
சல்யான் மாவட்டம் (Salyan District) (सल्यान जिल्ला), தெற்காசியாவின் நேபாள நாட்டின் மத்தியமேற்கு வளர்ச்சி பிராந்தியத்தில், மாநில எண் 6-இல் அமைந்த, நேபாளத்தின் எழுபத்தி ஐந்து மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் சல்யான் நகரம் ஆகும். இம்மாவட்டம் காட்மாண்டு நகரத்திலிருந்து மேற்கே 320 கிலோ மீட்டர் தொலைவில் அமைந்துள்ளது.
ரப்தி மண்டலத்தில் அமைந்த இம்மாவட்டம் 320 சதுர கிலோ மீட்டர் பரப்பளவு கொண்டது. 2011-ஆம் ஆண்டின் மக்கள் தொகை கணக்கெடுப்பின் படி இதன் மக்கள் தொகை 2,41,716 ஆகும்.
வரலாறு
காக்ரா சமவெளியில் அமைந்த இருபத்தி இரண்டு சிறு இராச்சியங்களின் கூட்டமைப்பில் சல்யான் மாவட்டத்தின் பைசே இராச்சியமும் ஒன்றாக இருந்தது. கிபி 1760-இல் நேபாள ஷா வம்ச மன்னர்கள், ஒன்றுபட்ட நேபாள இராச்சியத்தை நிறுவும் பொருட்டு,  நேபாளத்தில் இருந்த சல்யன் மாவட்ட பைசே இராச்சியம் உட்பட அனைத்து சிறு இராச்சியங்களும் ஒன்றுபட்ட நேபாள இராச்சியத்துடன் இணைக்கப்பட்டது.
பெயர்க் காரணம்
சல்யான் என்பதற்கு நேபாள மொழியில் தேவதாரு என்று பொருள். இம்மாவட்டத்தில் தேவதாரு மரங்கள் அதிகம் இருந்த காரணத்தினால் இம்மாவட்டத்திற்கு சல்யான் எனப் பெயராயிற்று.
புவியியல் தட்ப வெப்பம்
இமயமலையில் அமைந்த மலை மாவட்டமான சல்யான் மாவட்டம், கடல் மட்டத்திலிருந்து 300 மீட்டர் முதல் 3,000 மீட்டர் உயரத்தில் அமைந்துள்ளதால், இம்மாவட்டத்தின் தட்ப வெப்ப நிலை மேல் வெப்ப மண்டலம், மிதவெப்ப வளையம்,  மிதமான காலநிலை என  மூன்று  காலநிலைகளில் காணப்படுகிறது.
உள்ளாட்சி மன்றங்கள்
சல்யான் மாவட்டத்தில் நாற்பத்தி எட்டு கிராம வளர்ச்சி மன்றங்கள் உள்ளது.
வெளி இணைப்புகள்
கர்ணாலி பிரதேசம்
1,2,- இருபுரோமோபுரொப்பேன்
1,2,- இருபுரோமோபுரொப்பேன் (1,2-Dibromopropane) என்பது C3H6Br2 அல்லது CH3CHBrCH2Br என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இரண்டு புரோமின் அணுக்கள் கொண்ட கைச்சமச்சீரற்ற எளிய ஐதரோ கார்பனுக்கு 1,2,- இருபுரோமோபுரொப்பேன் எடுத்துக்காட்டாகும்.
மேற்கோள்கள்
பகுப்பு:கரிம ஆலைடுகள் பகுப்பு:புரோமின் சேர்மங்கள் பகுப்பு:புரோமோ ஆல்க்கேன்கள்
சிவாஜி புரொடக்சன்சு
சிவாஜி திரைப்பட தயாரிப்பகம் அல்லது சிவாஜி புரொடக்சன்சு ஒரு இந்திய திரைப்பட தயாரிப்பு மற்றும் பகிர்ந்தளிப்பு நிறுவனம் ஆகும். இந்நிறுவனம் தமிழ், மற்றும் இந்தி திரைப்படங்களை தயாரித்து வருகிறது. நடிகர் சிவாஜி கணேசன் தொடங்கிய இந்நிறுவனத்தில் தற்போது அவரது மகன்களான 'ராம்குமார் கணேசன்' மற்றும் பிரபு ஆகியோர் நிர்வாகிகளாக உள்ளனர்.
பிறையிரி
பிறையிரி (Pirayiri) இந்தியாவின் கேரள மாநிலத்திலுள்ள பாலக்காடு நகரில் அமைந்துள்ள ஒரு குடியிருப்பு மற்றும் வணிகப் பகுதியாகும். நகர மையத்திலிருந்து 8 கிமீ (5.0 மைல்) தூரத்தில் இது அமைந்துள்ளது. பிறையாரி என்றும் அழைக்கப்படும்  இது பிறையிரி கிராம பஞ்சாயத்துக்கு சொந்தமானதாகும்.
மக்கள்தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி, 18.69 சதுர கிலோமீட்டர் பரப்பளவில் 2212.89 கிமீ2 அடர்த்தி கொண்ட பிறையிரி கிராமப் பாஞ்சாயத்து 41,359 பேர் என்ற அளவில்  மக்கள்தொகையைக் கொண்டிருந்தது.
மேற்கோள்கள்
.
புற இணைப்புகள்
https://www.citypopulation.de/php/india-kerala.php?adm2id=3206
இன் த ஹீட் ஒப் த நைட் (திரைப்படம்)
இன் த ஹீட் ஒப் த நைட் (In the Heat of the Night) 1967 இல் வெளியான அமெரிக்க திரில்லர்த் திரைப்படமாகும். வால்டர் மிரிஷ் ஆல் தயாரிக்கப்பட்டு நார்மன் ஜெவிசன் ஆல் இயக்கப்பட்டது. சிட்னி போய்டியார், ராட் ச்டீகர், வார்ரன் ஓட்ஸ், லீ கிரான்ட் ஆகியோர் நடித்துள்ளனர். இத்திரைப்படம் ஏழு அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஐந்து அகாதமி விருதுகளை வென்றது.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:1967 திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:அமெரிக்கத் திரைப்படங்கள்
அப்பா பைத்தியம் சாமிகள்
அப்பா பைத்தியம் சாமிகள் என்பவர் தமிழகம் மற்றும் புதுச்சேரியில் வாழ்ந்த சித்தராவார். இவர் கருவூர் கோட்டை ஜமீன் வாரிசாக சித்திரை 8 1859 அன்று பிறந்தவர். பதினாறு வயதில் வீட்டினை விட்டு வெளியேறி பழனியில் தங்கினார். அழுக்கு சுவாமி எனும் சித்தரை குருவாக ஏற்று சித்துகளை கற்றார்.
பக்தர்களிடம் தன்னை பைத்தியம் என்று இவர் கூறிக்கொண்டமையால் பைத்திய சாமி என்றும், பக்தர்களின் கோரிக்கைகளை தந்தைபோல இருந்து நிறைவேற்றுவதால் அப்பா பைத்தியம் சாமிகள் என்றும் அழைக்கப்பட்டார். எண்ணற்ற ஊரில் தங்கி பக்தர்களுக்கு உதவிய இவர் சேலம் சூரமங்கலத்தில் 141வது வயதில் தை 28 2000 த்தில் ஜீவ சமாதி அடைந்தார்.
வெளி இணைப்புகள்
பகுப்பு:சித்தர்கள்
ஒனகே ஒபவ்வா
ஒனகே ஒபவ்வா (Onake Obavva, உலக்கை ஒபவ்வா; கன்னடம்:ಓಬವ್ವ) என்பவர் 18ம் நூற்றாண்டைச் சேர்ந்த சித்ரதுர்கா பெண்மணி. சித்ரதுர்கா கோட்டைக் காவலாளி ஒருவரின் மனைவியான இவர், தந்திரமாக கோட்டைக்குள் நுழைய முற்பட்ட ஐதர் அலியின் படைவீரர்களைத் தனி ஒரு பெண்மணியாக நின்று தடுத்ததன் காரணமாக, கர்நாடகாவின் மிகவும் மதிக்கத்தக்க வீரப் பெண்மணிகளுள் ஒருவராக மதிக்கப்படுகின்றார். எதிரி வீரர்களைத் தாக்க இவர் உலக்கையை பயன்படுத்தியதால் ஒபவ்வா எனும் இவரின் பெயர் ஒனகே ஒபவ்வா (ஒனகே - உலக்கை) என வழங்கலாயிற்று.
பின்னணி
18ம் நூற்றாண்டின் மத்தியில் சித்ரதுர்கா, மதகரி நாயக்கர் என்பரால் ஆளப்பட்டது. இவருடைய கோட்டைக் காவளாளி ஒருவரின் மனைவிதான் ஒபவ்வா. 1779ல் மைசூரைத் தலைநகராக கொண்டு ஆண்டுவந்த ஐதர் அலியின் படைகள் இந்தக் கோட்டையை முற்றுகையிட்டன. குன்றின் மீது அமைந்திருந்த இந்த கோட்டையின் உள்ளே நுழைய சிரமப்பட்ட ஐதரின் படைகள், அதில் இருந்த ஒரு சிறு பிளவைப் பயன்படுத்தி உள்ளே நுழைய முடிவெடுத்தன. பிளவு மிகவும் சிறியதாகவும் ஒரு நேரத்தில் ஒருவர் மட்டுமே நுழையும் வண்ணமும் இருந்தது. இருப்பினும் வேறு வழி இல்லாததால் அதையே பயன்படுத்த ஐதரின் படைகள் தயராகின. அதே நேரத்தில், அந்த பிளவில் இருந்த ஆபத்தை உணர்ந்த மதகரி நாயக்கரும், அதன் அருகே காவலுக்கு ஒபவ்வாவின் கணவரை நியமித்தார்.
குறிப்பிட்ட நாளில் மதிய உணவுக்காகத் தனது வீட்டுக்கு வந்த ஒபவ்வாவின் கணவர், தண்ணீர் எடுத்துவருவதற்குத் தனது மனைவியைப் பணித்தார். பிளவின் அருகே இருந்த குட்டையில் தண்ணீர் பிடிக்க வந்த ஒபவ்வா, பிளவில் இருந்து எதிரியின் படைகள் கோட்டைக்குள் நுழைய முற்படுவதைக் கண்டார். தொடர்ந்து அருகில் எவரும் இல்லாத்தால், தனது கையில் இருந்த உலக்கையை வைத்து பிளவின் வழியாக வெளியேற முயன்ற முதல் வீரனைத் தலையில் அடித்துக் கொன்றார். மேலும் தொடர்ந்து வரும் வீரர்கள் அறியாத வண்ணம் இறந்த அந்த உடலை அருகில் இருக்கும் பள்ளத்தில் தள்ளிவிட்டார். இதேபோல தொடர்ந்து வந்த வீர்ர்கள் அனைவரும் ஒபாவ்வாவினால் கொல்லப்பட்டனர். மதிய உணவை முடித்துவிட்டு தனது பணிக்குத் திரும்பிய கணவர், கையில் இரத்தம் சொட்டும் உலக்கையுடன் ஒபவ்வா நிற்பதையும், கீழே எதிரி வீரர்களின் உடல்கள் கிடப்பதையும் கண்டார். நிலைமையை உணர்ந்த கணவர், உடனடியாக மற்ற வீரர்களை எச்சரிக்கை செய்து அபாயச் சங்கை ஊதினார். இதையடுத்து பிளவின் அருகே கூடிய மதகரி நாயக்கரின் படைகள், பிளவின் உள்ளே இருந்த மற்ற எதிரி வீரர்களையும் கொலை செய்தனர். இப்படியாக ஐதர் அலியின் கோட்டைப் பிரவேசம் தடுத்து நிறுத்தப்பட்டது. இருப்பினும் சம்பவம் நடந்த அதே நாளில் ஒனகே ஒபவ்வாவும் மரணமடைந்தார். இவரின் மரணம் குறித்து, எதிரி வீரர்களால் கொல்லப்பட்டார் எனவும் அதிர்ச்சியில் இறந்தார் எனவும் இருவேறு கருத்துக்கள் நிலவுகின்றன.
அங்கீகாரம்
இவரின் தைரியம் காரணமாக, இவர் கர்நாடகாவின் வீரப் பெண்மணி என அழைக்கப்படுகின்றார். சித்ரதுர்கா கோட்டையில் ஐதர் அலி வீரர்கள் நுழைய முற்பட்ட பிளவு, இவரின் பெயரால் ஒனகே ஒபவ்வா கிண்டி (கிண்டி - துளை) என அழைக்கப்படுகின்றது. மேலும் சித்ரதுர்காவில் உள்ள அரசு விளையாட்டு மைதானத்துக்கு இவரின் பெயர் வைக்கப்பட்டுள்ளது.
மேற்கோள்கள்
பகுப்பு:கன்னடப் பெண்கள் பகுப்பு:வரலாற்றில் பெண்கள் பகுப்பு:சித்ரதுர்கா மாவட்ட நபர்கள்
ஓரிதழ் தாமரை
பெயர்கள்
ஓரிதழ் தாமரைக்கு ரத்தனபுருஷ், ரத்னாயுரஷரி ஆகிய வேறுபெயர்கள் உண்டு. ஒரே இதழ் கொண்ட மலர் என்பதால், ‘ஓரிதழ்’ என்றும், தாமரைப் பூவின் நிறத்தோடு (வெளிர் சிவப்பு) இது உள்ளதால்,தாமரை என்ற இரு சொற்களும் இணைந்து ஓரிதழ்தாமரை என்ற பெயர் ஏற்பட்டிருக்கிறது. இதைத்தவிர தாமரை மலருக்கும் ஓரிதழ் தாமரைக்கும் எவ்விதத் தொடர்பு கிடையாது.
விளக்கம்
ஓரிதழ் தாமரையானது நிலத்தில் வளரும் மிகச் சிறிய செடி வகையினம் ஆகும். ஓரளவுக்கு ஈரப்பதம் மிக்க இடங்களில் வளரும். இது நீளமான இலைகளை உடையது.
நவ சமசமாஜக் கட்சி
நவ சமசமாஜக் கட்சி (Nava Sama Samaja Pakshaya NSSP, புதிய சமத்துவ சமூகக் கட்சி) என்பது இலங்கையின் ஓர் துரொக்சியிச இடதுசாரி அரசியல் கட்சி ஆகும். இக்கட்சி லங்கா சமசமாஜக் கட்சியில் இருந்து வெளியேற்றப்பட்ட அதிருப்தியாளர்களான விக்கிரமபாகு கருணாரத்தின, சுமனசிறி லியனகே போன்றவர்களினால் உருவாக்கப்பட்டது. சிரிதுங்க ஜெயசூரிய, வாசுதேவ நாணயக்கார ஆகியோர் பின்னர் இணைந்து கொண்டனர். 1976 ஆம் ஆண்டில் லங்கா சமசமாஜக் கட்சி அரசுக் கூட்டணியில் இருந்து வெளியேற்றப்பட்ட போது அப்திருப்தியாளர்கள் பலர் வெளியேறினர். 1977 டிசம்பரில் நவ சமசமாஜக் கட்சி என்ற பெயரை தமது கட்சிக்கு சூட்டினர்.
1982 அரசுத்தலைவர் தேர்தலில் நவ சமசமாசக் கட்சியின் வேட்பாளராக வாசுதேவ நாணயக்கார போட்டியிட்டு 17.005 வாக்குகள் (0.26%) மட்டும் பெற்று ஐந்தாவதாக வந்தார்.
1983 ஆம் ஆண்டில் இலங்கைத் தமிழருக்கு எதிரான கறுப்பு யூலை கலவரத்தை அடுத்து நவசமாசக் கட்சி, மற்றும் மக்கள் விடுதலை முன்னணி, இலங்கை கம்யூனிஸ்ட் கட்சி ஆகிய இடதுசாரிக் கட்சிகளை இலங்கை அரசு தடை செய்தது. 1985 ஆம் ஆண்டில் தடை நீக்கப்படும் வரை கட்சித் தலைவர்கள் பலர் தலைமறைவாக இருந்து வந்தனர்.
1987 ஆம் ஆண்டில் நவசமாசக் கட்சி லங்கா சமசமாஜக் கட்சி, கம்யூனிஸ்டுக் கட்சி, இலங்கை மக்கள் கட்சி ஆகியவற்றுடன் இணைந்து ஐக்கிய சோசலிசக் கூட்டமைப்பு என்ற கூட்டணியை ஆரம்பித்தனர். Nanayakkara re-entered parliament after the 1989 நாடாளுமன்றத் தேர்தலில், இரத்தினபுரி மாவட்டத்தில் இருந்து இக்கூட்டணி சார்பாக வாசுதேவ நாணயக்கார தெரிவு செய்யப்பட்டார். 1994 நாடாளுமன்றத் தேர்தலுக்கு முன்பாக நாணயக்கார நவ சமசமாசக் கட்சியில் இருந்து வெளியேறினார்.
1998 ஆம் ஆண்டில் நவ சமசமாசக் கட்சி வேறு சில இடதுசாரிக் கட்சிகளுடன் சேர்ந்து இடது விடுதலை முன்னணி (NLF) என்ற கூட்டணியை ஆரம்பித்தது. இக்கூட்டணியின் சார்பில் விக்கிரமபாகு கருணாரத்தின 2010 அரசுத்தலைவர் தேர்தலில் போட்டியிட்டு 7,055 வாக்குகளை (	0.07%) மட்டும் பெற்றுத் தோல்வி அடைந்தார்.
பன்னாட்டுத் தொடர்பு
தொடக்கத்தில் நவ சமாசக் கட்சி பன்னாட்டுத் தொழிலாளர் குழுவின் ஒரு பிரதிநிதியாக இருந்து வந்தது. பின்னர் 1988 ஆம் ஆண்டில் இக்குழுவில் இருந்து விலகியது. குழுவில் இருந்த வேறு சிலர் ஐக்கிய சோசலிசக் கட்சி என்ற புதிய கட்சியை ஆரம்பித்தனர். 1991 ஆம் ஆண்டு முதல் விக்கிரமபாகு கருணாரத்தின தலைமையிலான நவசமசமாசக் கட்சியே நான்காம் அனைத்துலகம் அமைப்பில் இலங்கைப் பிரதிநிதியாக இருந்து வருகிறது.
வெளி இணைப்புகள்
பகுப்பு:இலங்கை அரசியல் கட்சிகள் பகுப்பு:இலங்கையில் பொதுவுடைமை
ஆய்வாளர் நற்குறிப்பு - தாவரவியல்
ஆய்வாளர் நற்குறிப்பு (author citation in botany) என்பது, ஒரு தாவரவியல் பெயரை செல்லுபடியாகும் வகையில், அத்தாவரத்தினை ஆராயந்து, அது குறித்து வெளியிட்ட நபர் அல்லது நபர்களை மேற்கோள்களாக, அவரது நற்குறிப்புகளைக் காட்டுவதைக் குறிக்கிறது. அதாவது ஆல்கா, பூஞ்சை மற்றும் தாவரங்களுக்கான பன்னாட்டு பெயரிடல் குறியீட்டால் (ICN) குறிப்பிடப்பட்டுள்ளபடி, அம்முறையானத் தேவைகளைச் செய்யும் போது, அத்தாவரத்தை முதலில் வெளியிட்டவர் பெயரைக் குறிப்பிடும் மரபு ஆகும் ''. '' ஒரு சிற்றின ஆய்வாளரின் பெயரை, சிற்றினத்தின் பெயரை அடுத்து இடுவது வழமையாகும். ஆனால், அது மரபியில் அடிப்படையில் சிற்றினத்தின் வகைப்பாட்டியல் இடம் மாறுபட்டால், முந்தைய ஆய்வாளரின் பெயரையும், அடைப்புக்குறிக்குள் இடுவர். தாவரவியலில், ஆய்வாளரின் பெயரை, நிலையான சுருக்கச் சொற்களால் சுருக்கமாகக் கூறுவது, கட்டாயமில்லை என்றாலும், வழக்கமாகக் கொண்டுள்ளனர். இவ்வாறு ஆய்வாளர் பெயரை குறிப்பிடுவது, தாவரவியலும், விலங்கியலிலும். நடைமுறையில் வேறுபாடுகளுடன் பின்பற்றப்படுகின்றன. விலங்கியலில், பெரும்பாலும், ஆய்வாளர் கண்டறிந்த ஆண்டு மட்டுமே குறிப்பிடுவர். பொதுவாக, ஆசிரியர் பெயரைக் குறிப்பிடுவதைத் தவிர்க்கப்படுவார். ஆனால், இரு துறையினரும், தனித்தனி குறியீடுகளின் பரிந்துரைகளையும் பின்பற்ற, சிறப்பு நடைமுறைகள் பின்பற்றப்படுகின்றன. தாவரவியல் பெயர்களாது, பன்னாட்டு தாவரப் பெயர்களுக்கானக் குறிப்பகம் (International Plant Names Index) என்ற சீர்தர அமைப்பால் கவனிக்கப்பட்டு, பிணக்கு இல்லாமல், அனைத்துத் தாவரவியல் அறிஞர்களாலும் பின்பற்றப்படுகின்றன.
பெயரிடல் முறைமை
எடுத்துக்காட்டாக, Rubus L.  இதில், L. என்பது, Rubus இனத்தை விவரித்தத் தாவரவியலாளர் கார்ல் லின்னேயசைக் குறிக்கிறது. ஏனெனில், முதன் முதலில், இந்த தாவரத்தினைக் குறித்து, 1753 இல் அவர் வெளியிட்ட நூலின் (Species Plantarum) 492 ஆம் பக்கத்தில் கூறியுள்ளார்.
Andropogon aromaticus Sieber ex Schult. என்பதில் இரு ஆய்வாளரின் பெயர்களும் பன்னாட்டு விதிப்படி தரப்பட்டுள்ளது Article 46.4 இதில் Franz Sieber என்பவர் முதலில் விவரித்தார். அதனை க் கொண்டு, அனைவரும் ஏற்றுக் கொள்ளும் வகையில், Josef Schultes விவரித்தார். எனவே, ex என்று குறிப்பிடப்படுகிறது.
பின்வரும் வடிவங்கள் அனைத்தும் சரியானவை:
ஒன்றிற்கும் மேற்பட்ட ஆய்வாளரின் பெயர்கள்:
வெளியிடப்பட்ட படைப்பின் படைப்புரிமை பெயரிலிருந்து வேறுபட்டது என்பதைக் குறிக்க "in" என்ற துணைச் சொல் சில நேரங்களில் பயன்படுத்தப்படுகிறது. எடுத்துக்காட்டாக, Verrucaria aethiobola Wahlenb. in Acharius, Methodus, Suppl.: 17. 1803
ஆய்வாளர் பெயர்களைத் திருத்துதல்
தாவரவியல் குறியீட்டின் 47 வது பிரிவில் விவரிக்கப்பட்டுள்ளபடி, சில சமயங்களில் கண்டறியும் உண்மைகள் மாறுபடலாம். இந்த நிகழ்வுகளில் அசல் ஆசிரியர் பண்புக்கூறு மாற்றப்படவில்லை, ஆனால் "திருத்துதல்" என்ற சுருக்கத்தைப் பயன்படுத்தி அசல் படைப்பாற்றலுடன் சேர்க்கலாம்.
இரண்டாவது எடுத்துக்காட்டில், "excl. var.", abbr. என்பது வகைகளை உள்ளடக்குதலைத் தவிர்ப்பதைக் குறிக்கிறது.
(pro sp.) என்பது தனித் தாவரமாகவும், (pro hybr.) கலப்பினத்தையும் குறிக்கிறது.
வெளியிடப்பட்ட பெயரைக் கொண்டுள்ளது. ஆனால், ஏற்றுக்கொள்ளக்கூடிய விளக்கம் அல்லது நோயறிதல் இல்லாதவற்றைக் குறிக்கிறது.
மேலும் காண்க
தாவரவியல் பெயர் - பயிரிடப்பட்ட தாவரங்களுக்கான சர்வதேச குறியீட்டு குறியீடு, எழுத்தாளர் சுருக்கத்தால் தாவரவியலாளர்களின் பட்டியல்
வெளி இணைப்புகள்
பகுப்பு:தாவரவியல் கலைச்சொற்கள் பகுப்பு:தாவரவியலாளர்கள்
ரஞ்சித் சிங் அருங்காட்சியகம்
மகாராஜா ரஞ்சித் சிங் அருங்காட்சியகம் (Maharaja Ranjit Singh Museum), இந்திய பகுதியின் பஞ்சாப் மாநிலத்திலுள்ள அமிருதசரசு நகரின் வடக்கு பகுதி லாரன்ஸ் சாலையிலுள்ள, 'ராம் பாக்' தோட்டப்பூங்காவில் அமைந்துள்ளது. நான்காம் சீக்கிய குருவான 'குரு ராம் தாசு' எனபவர் பெயரில் அமைந்துள்ள ராம் பாக் பூங்கா, லாகூர் 'ஷாலிமார் பாக்' சார்பில் 1818-ல் அடிக்கல் நாட்டப்பட்டதாக கருதப்படுகிறது. துவக்கத்தில் ராசவம்சத்தினரின் கோடைக்கால மாளிகையாக விளங்கிய இந்த கட்டிடம், மகராஜா ரஞ்சித் சிங் உரிமையில் இருந்து, பின்னர் ஒரு அருங்காட்சியகமாக மாற்றப்பட்டது.
சேகரிப்புகள்
இந்த அருங்காட்சியகத்தில், பல்வேறு ஆயுதக்கருவிகள், புராதன நாணயச்சேகரிப்புகள் மற்றும் எழுத்துப்பிரதிகள் போன்றவை காட்சிக்கு வைக்கப்பட்டிருக்கின்றன. இவ்வாறான பழம்பெரும் பொருட்களில் பெரும்பாலானவை முகலாயர் காலத்தை சேர்ந்தவையாகும்.
சான்றாதாரங்கள்
பகுப்பு:அமிர்தசரஸ் மாவட்டம்
சிந்த்பூர்ணி மார்க் ரயில் நிலையம்
சிந்த்பூர்ணி மார்க் (Chintpurni Marg railway station) என்பது நாகல் அணை - உனா கிம்ச்சல் - ஆம்ப் ஆண்டௌரா - தௌலத்பூர் சௌக் ரயில் பாதைக்கு இடையே உள்ள இரயில் நிலையம் ஆகும்.
இஞ்சியோன்
இஞ்சியோன் பெருநகரம் (Incheon Metropolitan City) கொரியாவின் வடமேற்கில் அமைந்துள்ளது. 1883ஆம் ஆண்டு கெமுல்போ துறைமுகம் கட்டப்பட்டபோது நகரில் 4700 நபர்களே இருந்தனர். இன்று அதுவே 2.76 மில்லியன் மக்கள்தொகை உள்ள பெருநகரமாக வளர்ந்து கொரியாவின் சியோல் மற்றும் புசானை அடுத்து மூன்றாவது பெருநகரமாக விளங்குகிறது. துறைமுக நகராக இருக்கும் வசதியால் கொரியாவின் பொருளாதார முன்னேற்றத்துடன் இந்த நகரமும் அண்மைக்காலங்களில் விரைவாக வளர்ச்சி அடைந்துள்ளது.
இஞ்சியோன் துறைமுகம் 2003ஆம் ஆண்டில் கொரியாவின் முதல் திறந்த பொருளாதார மண்டலமாக அறிவிக்கப்பட்டது. அது முதல் பல உள்நாட்டு நிறுவனங்களும் பன்னாட்டு நிறுவனங்களும் இந்தப் பொருளாதார மண்டலத்தில் முதலீடு செய்துள்ளன. சாம்சங் நிறுவனம் தனது உயிரியல் தொழில் முனைவிற்கு சாங்டோ பன்னாட்டு நகரை மையமாகக் கொண்டுள்ளது.
ஓர் பன்னாட்டு நகரமாக இங்கு 2009 இஞ்சியோன் உலக சந்தை மற்றும் விழா போன்ற பல பெரும் பன்னாட்டு மாநாடுகளும் கருத்தரங்கங்களும் நடைபெறுகின்றன. பதினேழாவது ஆசிய விளையாட்டுப் போட்டிகள் இங்கு செப்டம்பர் 19, 2014 முதல் நடைபெற உள்ளன. உலகின் பல பகுதிகளையும் வடகிழக்கு ஆசியாவுடன் இணைக்கும் மையமாக இஞ்சியோன் பன்னாட்டு வானூர்தி நிலையம் மற்றும் இஞ்சியோன் துறைமுகம் விளங்குகின்றன.
வெளியிணைப்புகள்
பகுப்பு:தென்கொரிய நகரங்கள்
உலக மனிதநேய நாள்
உலக மனிதநேய நாள் (World Humanitarian Day) என்பது மனிதாபிமானப் பணியாளர்களையும், மனிதாபிமான காரணங்களுக்காக தங்களது உயிர்களை இழந்தவர்களையும் நினைவுகூரும் ஒரு நாள் ஆகும். ஐக்கிய நாடுகள் பொதுச் சபையில் சுவீடனால் கொண்டுவரப்பட்ட தீர்மானம் ஒன்றுக்கு அமைய இந்நாளை ஆண்டுதோறும் ஆகத்து 19 ஆம் நாள் கொண்டாடுவதெனத் தீர்மானிக்கப்பட்டது. இந்நாளிலேயே ஐநா பொதுச் செயலரின் ஈராக்க்குக்கான சிறப்புத் தூதர் சேர்ச்சியோ வியெய்ரா டி மெல்லோ என்பவரும் அவரது 21 பணியாளர்களும் பகுதாது நகரில் குண்டுத் தாக்குதல் ஒன்றில் கொல்லப்பட்டனர்.
எட்ரோபிளசு
எட்ரோபிளசு (Etroplus) என்பது சிச்சிலிட் மீன் பேரினம் ஆகும். இவை இந்தியாவின் தென்பகுதி மற்றும் இலங்கையினைச் சார்ந்தது. சூடெட்ரோபிளசுடன் (இது முன்னர் எட்ரோபிளசுடன் உள்ளடக்கப்பட்டிருந்தது) இப்பகுதியில் மட்டும் காணப்படும் சிச்சிலிட் இவை.
இவற்றின் நெருங்கிய உறவினராக பாரெட்ரோபிளசு மடகாசுகரில் காணப்படுகின்றது. இவை இரண்டும் மீசோசூயிக் காலத்தில் பிரிந்திருக்கலாம். மடகாசுகரும் இந்தியப் புவித்தட்டும் கிரீத்தேசியக் காலத்தின் முடிவில் பிரிந்ததைப் போல, இந்த இரண்டு பரம்பரைகளும் மீசோசோயிக் காலத்தில் பிரிந்திருக்க வேண்டும்.
சிற்றினங்கள்
இந்த பேரினத்தில் தற்போது இரண்டு அங்கீகரிக்கப்பட்ட சிற்றினங்கள் உள்ளன. மூன்றாவது சிற்றினமான, ஆரஞ்சு குரோமைடு, 2014-ல் சூடெட்ரோபிளசுடன்  இணைக்கப்பட்டது ஆனால் பிசுபேசில் இவை இன்னும் எட்ரோப்ளசில் வைக்கப்பட்டுள்ளது.
நஞ்சைதோட்டக்குறிச்சி மாரியம்மன் கோயில்
நஞ்சைதோட்டக்குறிச்சி மாரியம்மன் கோயில் தமிழ்நாட்டில் கரூர் மாவட்டம், நஞ்சைதோட்டக்குறிச்சி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாய்ப்பால்
தாய்ப் பால் (breast milk) அல்லது தாயின் பால் (mother's milk) என்பது ஒரு மனிதப் பெண்ணின் மார்பகத்தில் அமைந்துள்ள பாற்சுரப்பிகளால் உற்பத்தி செய்யப்படும் பால் ஆகும். புதிதாகப் பிறந்த குழந்தைகளுக்கான ஊட்டச்சத்துக்கான முதன்மை ஆதாரமாகத் தாய்ப்பால் உள்ளது, இதில் கொழுப்பு, புரதம், கார்போவைதரேட்டுகள் (லாக்டோசு, மனிதப் பால் குறைசாக்கரைடுகள்) மற்றும் மாறக்கூடிய தாதுக்களும் உயிர்ச்சத்துகளும் உள்ளன. தாய்ப்பாலில் ஒரு குழந்தையை நோய்த்தொற்று, மற்றும் அழற்சிக்கு எதிராகப் பாதுகாக்க உதவும் பொருட்களும் உள்ளன, அதே நேரத்தில் நோயெதிர்ப்பு அமைப்பு, குடல் நுண்ணுயிர்க்கட்டுகளின் ஆரோக்கியமான வளர்ச்சிக்கும் பங்களிக்கிறது.
சிரேயா ரெட்டி
படப்பட்டியல்
பகுப்பு:தமிழ்த் திரைப்பட நடிகைகள் பகுப்பு:1983 பிறப்புகள் பகுப்பு:மலையாளத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள்
கீழ்நேத்தப்பாக்கம் ஊராட்சி
கீழ்நேத்தப்பாக்கம் ஊராட்சி (Kilnethapakkam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள அனக்காவூர் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1195 ஆகும். இவர்களில் பெண்கள் 592 பேரும் ஆண்கள் 603 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திப்பிரெட்டிஅள்ளி
திப்பிரெட்டிஅள்ளி (Thippireddihalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு  உட்பட்ட ஒரு வருவாய் கிராமம் ஆகும்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 17 கிலோமீட்டர் தொல்லைவிலும், மாநில தலைநகரான சென்னையிலிருந்து 289 கிலோமீட்டர் தொலைவிலும் அமைந்துள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1048 வீடுகள் உள்ளன. கிராமத்தின் மொத்த மக்கள் தொகையானது 4151 ஆகும். இதில் பெண்களின் எண்ணிக்கை 2033 என்றும், ஆண்களின் எண்ணிக்கை 2118 என்றும் உள்ளது. கிராமத்தின் மொத்த எழுத்தறிவு விகிதம் 55.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
பராங்குசன்
நந்திவர்மனுடனான போர்
கி.பி.710 ஆம் ஆண்டு ஆட்சி ஏறிய பராங்குசன் சோழ நாட்டையும்,தொண்டை நாட்டையும் ஆண்டு வந்த பல்லவ மன்னனான நந்திவர்மன் மீது பகை ஏற்பட்ட காரணத்தினால் குழும்பூர், நெடுவயல், பூவலூர், கொடும்பாளுர், பெரியலூர் ஆகிய ஊர்களில் போர் செய்தான் பராங்குசன். பாண்டி நாட்டைப் பிடிக்க எண்ணிய இரண்டாம் நந்திவர்மனும் படையுடன் வந்தான். இதனை அறிந்த பராங்குசனும் வட எல்லையிலேயே நந்திவர்மனைத் தோற்கடித்தான். நென்மேலி, மண்ணை ஆகிய இடங்களில் போர் நடைபெற்றது.இப்போரில் நந்திவர்மன் பராங்குசனைத் தோற்கடித்தான் என திருமங்கை ஆழ்வார் குறிப்பிட்டுள்ளார். இத்தகவலை கச்சிப்பரமேச்சுர விண்ணகரப் பதிகம் மற்றும் நந்தியின் உதயேந்திரச் செப்பேடு இரண்டும் கூறுவது குறிப்பிடத்தக்கது.
கொங்கு நாட்டுப் போர்
கொங்கு நாட்டின் மீது படையெடுத்த பாண்டியன் பராங்குசன் கங்க அரசனானசிறீபுருசனை வென்று அவன் மகள் பூதசுந்தரியை மணந்தான். கொங்கு வேந்தர்கள் பராங்குசனிற்குக் கப்பம் கட்டினார்கள் என வேள்விக்குடிச் செப்பேட்டில் குறிக்கப்பட்டுள்ளது.
சைவ சமயப் பணிகள்
கொங்கு நாட்டிற்குப் படையெடுத்து போரில் வென்ற பராங்குசன் காவிரி ஆற்றில் அமைந்திருந்த கொடுமுடிக்கு வருகை புரிந்தான்.சிவபெருமானை வணங்கி பொன்னும,பொருளும் காணிக்கையாக அளித்தான்.இக்குறிப்பானது வேள்விக்குடிச் செப்பேட்டில் கொடுமுடி மகுடி ஈசனை வணங்கினான்.சைவ சமயத்தைப் போற்றியவன் கோயில் பணிகள் செய்தான்.கொடுமுடி ஈசனுக்குப் பொன்னும்,பொருளும் ஈந்தான்.மனைவி பூதசுந்தரியோடு கொடுமுடியில் பலநாள் தங்கினான்.கொடுமுடியும் இவனது ஆட்சியில் இருந்தது அதனால்தான் இத்தலம் திருப்பாண்டிக் கொடுமுடி எனப்பெயர் பெற்றது என பராங்குசனின் சிவபக்தியினைப் பற்றி வேள்விக்குடி செப்பேட்டிலும்,கொடுமுடிக் கல்வெட்டிலும் குறிக்கப்பட்டுள்ளது குறிப்பிடத்தக்கது.பராங்குசன் தன பாட்டனைப்போலவே இரணியகர்ப்பததானங்களும்,துலாபாரதாங்களும் செய்தான்.இறையனார் களவியல் மேற்கோள் பாடல்கள் இவனைப் புகழ்ந்து பாடின! வீரமும்,பெருமையும்,புகழும் உடையவனாகத் திகழ்ந்தான் பராங்குச பாண்டியன்.
மேற்கோள்களும் குறிப்புகளும்
பகுப்பு:பாண்டிய அரசர்கள் பகுப்பு:இந்திய அரசர்கள்
பால்பா மாவட்டம்
பால்பா மாவட்டம் (Palpa District) (पाल्पा जिल्ला, தெற்காசியாவின் நேபாள நாட்டின், மேற்கு வளர்ச்சி பிராந்தியத்தில், மாநில எண் 5-இல் அமைந்துள்ளது. இது நேபாளத்தின் எழுபத்தி ஐந்து மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் தான்சேன் நகரம் ஆகும்.
லும்பினி மண்டலத்தில் உள்ள பால்பா மாவட்டத்தின் பரப்பளவு 1,373 சதுர கிலோ மீட்டர் ஆகும். 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்ட மக்கள் தொகை 2,61,180 ஆகும்.
புவியியல் மற்றும் தட்ப வெப்பம்
பால்பா மாவட்டம் கடல் மட்டத்திலிருந்து 300 மீட்டர் முதல் 2,000 மீட்டர் உயரம் வரை இமயமலையில் பரவியுள்ளது. எனவே இம்மாவட்டத்தின் தட்ப வெப்பம் கீழ் வெப்ப மண்டலம், மேல் வெப்ப மண்டலம் மற்றும் மிதவெப்ப வளையம் என  மூன்று  காலநிலைகளில் காணப்படுகிறது.
உள்ளாட்சி நிர்வாகம்
பால்பா மாவட்டம் தான்சேன் மற்றும் இராம்பூர் என இரண்டு நகராட்சிகளையும், ஐம்பத்தி எட்டு கிராம வளர்ச்சி மன்றங்களையும் கொண்டுள்ளது.
முக்கிய ஆறுகள்
பால்பா மாவட்டத்தில் காளி கண்டகி ஆறு, தினௌ ஆறு, ரித்திஆறு, பூர்வா ஆறு, சூம்சா ஆறு மற்றும் தோவன் ஆறு என ஆறு ஆறுகள் பாய்கிறது.
மானாமதுரை (சட்டமன்றத் தொகுதி)
தொகுதியில் அடங்கியுள்ள பகுதிகள்
மானாமதுரை வட்டம், இளையான்குடி வட்டம் மற்றும் திருப்புவனம் வட்டம்.
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:சிவகங்கை மாவட்டம் பகுப்பு:தமிழ்நாடு சட்டமன்றத் தொகுதிகள்
சக்தி நடவடிக்கை
சக்தி நடவடிக்கை  (Operation Shakti) அல்லது பொக்ரான் - II (Pokharan-II) என்று இந்தியா பொக்ரான் சோதனை களத்தில் நடத்திய ஐந்து அணுகுண்டு சோதனை வெடிப்புகள் குறிப்பிடப்படுகின்றன. இவற்றில் மூன்று மே 11, 1998ஆம் ஆண்டிலும் இரண்டு அதே ஆண்டு மே 13 நாளிலும் வெடிக்கப்பட்டது. இந்த அணுகுண்டு சோதனைகள் இந்தியாவிற்கு எதிராக பல நாடுகள் பல்வேறுதரப்பட்ட வணிகத்தடைகளை விதிப்பதற்கு காரணமாக அமைந்தது. மேலும் அதே ஆண்டு பாக்கித்தான் மே 28 மற்றும் மே 30ஆம் நாட்களில் அணுகுண்டு சோதனைகளை நடத்தத் தூண்டுதலாக அமைந்தது.
தேசிய தொழில்நுட்ப நாள்
இந்த நாளை நினைவுறுத்துமாறு ஆண்டுதோறும் மே 11ஆம் நாள் தேசிய தொழில்நுட்ப நாளாகக் கொண்டாடப்படுகிறது. இந்த நாளில் அறிவியல் மற்றும் தொழில்நுட்பத்தில் சிறப்பெய்திய தொழிலகங்களுக்கும் தனிநபர்களுக்கும் விருதுகள் கொடுக்கப்படுகின்றன.
வெளியிணைப்புகள்
பகுப்பு:1998 நிகழ்வுகள் பகுப்பு:அணுகுண்டு சோதனைகள்
சுக்லால் சங்க்வி
சுக்லால் சங்க்வி (Sukhlal Sanghvi) (1880 திசம்பர் 1880 - 1978 மார்ச் 2) பண்டிட் சுக்லால்ஜி என்றும் அழைக்கப்படும் இவர் ஓர் சமண அறிஞரும் மற்றும் தத்துவவாதியுமாவார். இவர் சமண மதத்தின் சுவேதாம்பரர் பிரிவைச் சேர்ந்தவராவார். பெரியம்மை நோயால் தனது பதினாறு வயதில் கண்பார்வை இழந்தாலும், இவர் இந்த ஊனத்தை வென்று சமண தர்க்கத்தில் ஆழ்ந்த தேர்ச்சி பெற்று பனாரசு இந்து பல்கலைக்கழகத்தில் பேராசிரியராக உயர்ந்தார். சமசுகிருத மொழியில் மூத்த அறிஞரான பால் தன்டாசு என்பவர் இவரை சமண தத்துவத்தின் நவீன மொழிபெயர்ப்பாளர்களில் ஒருவராக அழைக்கிறார். பார்வையற்று இருந்தாலும் அறிவார்ந்த உலகமாகத் தோன்றுவதை சங்க்வி பிரதிநிதித்துவப்படுத்துகிறார் என்று தன்டாசு குறிப்பிடுகிறார். பிரபல சமண அறிஞர் பத்மநாப ஜைனிக்கு வழிகாட்டியாகவும் இருந்தார். தனது வாழ்நாளில் சாகித்ய அகாடமி விருது மற்றும் பத்ம பூசண் போன்ற விருதுகளை இந்திய அரசிடமிருந்து பெற்றார். சுக்லால்ஜி 'பிரக்னாசட்சு' என்றும் அழைக்கப்பட்டார். ஏனெனில் இவர் பார்வையற்றவராக இருந்தபோதிலும் மிகவும் கற்றிருந்தார்.
ஆரம்ப கால வாழ்க்கை
குசராத்தின் சுரேந்திரநகர் மாவட்டத்தின் லிம்லி கிராமத்தில் 1880 டிசம்பர் 8 ஆம் தேதி சுக்லால் பிறந்தார். இவர் குசராத்தைச் சேர்ந்த பணியா சமூகத்தைச் சேர்ந்தவர் (வணிக சமூகம்). தல்சி சங்க்வி மற்றும் மணிபென் இவரது பெற்றோராவார். இவருக்கு நான்கு வயதாக இருந்தபோது இவரது தாயார் இறந்து போனார். இவர் லிம்ப்டி என்ற ஊரில் இவரது தொலைதூர உறவினர் முல்ஜிபாய் என்பவரால் வளர்க்கப்பட்டார். இவரது பதினாறாவது வயதில் பெரியம்மை நோயினால் கண்பார்வையை இழந்தார். இது இவரை மேலும் உள்நோக்கத்துடன் உருவாக்கியது. மேலும் இவர் தனது வாழ்க்கையை கற்றலுக்காக அர்ப்பணித்தார்.
கல்வி
இவர் சமண துறவிகளின் சொற்பொழிவுகளில் கலந்து கொண்டார். மேலும் வாசகரின் உதவியுடன் வேதங்களைப் படித்தார். இவர் பெனாரசில் சிறி யசோவிஜய சமண சமசுகிருத பாடசாலையில் சேர்ந்தார். மூன்று ஆண்டுகளுக்குள் இவர் சித்த-ஹேமா-வியாகரணம் முழுவதையும் படிக்க உறுதிபூண்டார். தர்கசம்ரகா, முக்தாவலி, மற்றும் வைபதிச்சக்ரா ஆகியவற்றையும் பயின்றார். ரகு வம்சம், மகாகாவ்யம், நைசதாச்சரிதம் போன்ற காவியங்களுடனும், ஆலம்கராட்டிரம் மற்றும் கோசா ஆகியவைகளை நன்கு கற்றுக்கொண்டார். மேலதிக படிப்புகளுக்காக இவர் 1911 இல் மிதிலைக்கும், பின்னர் வாரணாசிக்கும் சென்றார், அங்கு இவர் தத்துவம் மற்றும் இலக்கிய ஆய்வுக்காக தன்னை அர்ப்பணித்துக் கொண்டார். பின்னர், இவர் ஆக்ராவுக்குச் சென்றார், அங்கு தேவேந்திரசூரியின் முதல் நான்கு கர்ம மானியங்களான பஞ்சப்பிரதிகிரமணன் போன்ற முக்கியமான சமணப் படைப்புகளைத் திருத்தினார். நியாயாச்சார்யா தேர்வில் தேர்ச்சி பெற்ற பின்னர் இவர் சமணப் பாடசாலையில் தொடர்ந்து கற்பித்தார். அங்கு இவரது மாணவர்களில் வருங்கால அறிஞர்களும்-துறவிகளுமான முனி ஜின்விஜய், முனி லலித்விஜய் மற்றும் முனி புன்யவிஜய் ஆகியோர் அடங்குவர்.
அறிஞராகவும் தத்துவஞானியாகவும்
1922 ஆம் ஆண்டில், குசராத் வித்யாபீடத்தின் புராத்தத்வா மந்திரில்இந்திய தத்துவ பேராசிரியராக சேர்ந்தார். இங்கே இவர் சித்தசேனா திவாகராவின் சனமதிதர்காவை மதிப்புமிக்க குறியீடுகள் மற்றும் பிற்சேர்க்கைகளைக் கொண்ட ஐந்து தொகுதிகளாகத் திருத்தியுள்ளார். இந்த பணியில் இவருக்கு பண்டிட் பெச்சர்தாசு என்பவர் உதவினார். 1933 முதல் 1944 வரை பனாரசு இந்து பல்கலைக்கழகத்தில் சமண தத்துவ பேராசிரியராக இருந்தார். சமசுகிருதம், இந்தி மற்றும் குசராத்தி மொழிகளில் பல மதிப்புமிக்க படைப்புகளை எழுதுவதற்கும் திருத்துவதற்கும் இவர் தனது பெரும்பாலான நேரத்தை செலவிட்டார். குசராத்தி மொழியில் தத்வார்த்தசூத்ரம் மற்றும் நயாவதாரம் ஆகிய நூல்கள் மற்றும் மொழிபெயர்ப்புகளை திருத்தியுள்ளார்.
மரபு மற்றும் தாக்கங்கள்
பண்டிட் நாதுராம் பிரேமியின் எழுத்துக்களால் இளம் சுக்லால்ஜி ஈர்க்கப்பட்டார். பின்னர் அவர் இவருகு நெருங்கிய குடும்ப நண்பராக மாறினார். சுக்லால்ஜி தனது அணுகுமுறையில் குறுங்குழுவாதவர் மற்றும் பிரேமிஜி போன்ற பல திகம்பர அறிஞர்களுடன் ஒரு நல்லுறவைப் பகிர்ந்து கொண்டார். மேலும் அவர்களின் பரஸ்பர மரியாதையை பேணிகாத்தார்.
இந்தியாவின் குடியரசுத் தலைவர், சர்வபள்ளி இராதாகிருஷ்ணன், ஒரு புகழ்பெற்ற தத்துவஞானியும் அறிஞருமான சுக்லால்ஜியை நினைவு கூர்ந்தார்.
வெளி இணைப்புகள்
பகுப்பு:1978 இறப்புகள் பகுப்பு:1880 பிறப்புகள்
விசுவநாதபுரம்
விஸ்வநாதபுரம் என்று அழைக்கப்படும் இந்த இடம்  தஞ்சாவூர் மாவட்டம், திருவிடைமருதூர் வட்டத்தில்  திருப்பனந்தாள், ஆடுதுறை மார்க்கத்தில் அமைந்துள்ள  உள்ள ஒரு கிராமம் .இங்குள்ள மக்கள் காவிரி ஆற்று பாசனத்தை சார்ந்து நெல், கரும்பு, வாழை, பருத்தி போன்ற பயிர் வகைகளை விவசாயம் செய்து வருகின்றனர்.
சுற்றியுள்ள இடங்கள்
சுற்றுள்ள கிராமங்களாக இடையானல்லூர். இலங்காநல்லூர், கார்பிரியன் குறிச்சி ,நெடுந்திடல் மற்றும் திருலோக்கி ஆகிய இடங்கள் அமைந்துள்ளன. நவகிரகக் கடவுளான சூரியனுக்கு கோவில் இருக்கும் இடம் சூரியனார் கோவில், சுக்கிரன் கோவில் கஞ்சனூர், மற்றும் ஏழு லோக கொண்ட திரி லோக நாயகி ஆகிய சுற்றமைந்த இடங்களால் இந்தக் கிராமத்திற்கு பெருமை சேர்கின்றன.
இந்தக் கிராமம் திருவிடைமருதூர் சட்ட மன்ற தொகுதியிலும், மயிலாடுதுறை நாடாளுமன்ற தொகுதியிலும் வருகிறது .சுமாராக 250 மக்கள் 0.5 கிலோ மீட்டர் பரப்பளவில் வாழ்கிறார்கள்.ஆண்களை விட பெண்களின் எண்ணிக்கை 30 விழுக்காடு அதிகமாக உள்ளது. போக்குவரத்து வசதிகள் இன்னும் சரிவர பெருகாமல் இருக்கிறது. வணிக வர்த்தகம் செய்யக்கூடிய இடங்களாக அருகாமையில் உள்ள திருப்பனந்தாள், ஆடுதுறை,மற்றும் கும்பகோணம்  போன்ற இடங்கள் விளங்கி வருகின்றன.
பெயர்க் காரணம்
இந்த கிராமத்திற்கு விஸ்வநாதபுரம் என்ற பெயர் வரக் காரணம்,கிராமத்தில் அமைந்து இருக்கும் விசாலாட்சி அம்மன் சிறப்பு, இவற்றையெல்லாம் பார்க்கும்பொழுது கடவுள் விஸ்வநாதருக்கும், அம்மனுக்கும் இயற்கையாகவே அமைந்து விட்ட பொருத்தத்தால்,பண்டையக் காலத்து  முக்கியத்துவம் வாய்ந்ததாகக் கருதப்படுகிறது .இங்குள்ள மக்கள், இதனை "காசியின் வீசம் விஸ்வநாதபுரம்" என்று அழைக்கிறார்கள், அதாவது புண்ணியம் நிறைந்த வாரணாசியின் ஒரு சிறு பகுதி இந்த விஸ்வநாதபுரம் என்று தொன்று தொட்டு வழங்கி வருகிறார்கள். அதன் பொருட்டாக சைவ மதத்தை ஒட்டிய, சோமவாரம் என்ற நிகழ்ச்சியை, கார்த்திகை மாதத்தில் இன்றளவும் கடைபிடிக்கின்றனர்.
கல்வி
தொடக்கக் கல்விக்கு இடையானல்லூர், சிற்றிடையானல்லூர் பகுதிகளுக்கும், உயர் கல்விக்கு திருப்பனந்தாள், ஆடுதுறை பகுதிகளுக்கும் சென்று கல்வி பயிலுகிறார்கள். கல்வி அறிவு 40 விழுக்காடாக உயர்ந்துள்ளது. இது தேசிய சராசரியை விடவும் குறைவு.
சூழல்
தட்ப வெப்ப நிலை 20 லிருந்து 32 டிகிரி செல்சியசு ஆகவும், கடல் மட்டத்திலிருந்து 58 அடி உயரத்திலும் அமைந்த இந்த கிராமம், கருப்பும் பழுப்பிலும் ஆன களிமண் படலத்தை கொண்டுள்ளது.
பகுப்பு:தஞ்சாவூர் மாவட்டத்திலுள்ள கிராமங்கள்
போசான்
அணுவின் உட்கூறுகள் பற்றிய துகளியலில் போசான் (bosons என்பது கீழ்க்காணும் பண்புகள் கொண்ட எந்தவொரு அணுத்துகளும் ஆகும். இவை ஒரே குவாண்ட்டம் நிலையில் (quantum state) பல துகள்கள் இருக்கும்படியான போசு-ஐன்சுட்டீன் புள்ளியல் படி இயங்குவன. இத்துகள்கள் முழுவெண் தற்சுழற்சி  (Spin) கொண்டவை. இவ்வகையான துகள்களுக்குப் போசான் என்னும் பெயரை, இந்திய அறிவியலாளர் சத்தியேந்திரநாத்து போசு என்பாரின் பெயரில், அவர் கண்டுபிடிப்புகளைப் பெருமை செய்யுமாறு நோபல்பரிசாளர் பால் திராக்கு (Paul Dirac) சூட்டினார்   நன்றாக அறியப்பட்ட போசான்களில் ஒன்று ஒளியன் (photon). இது தவிர தற்சுழற்சி எண் 0 (சுழி; s=0)) கொண்ட இகிசு போசான் (Higgs boson), தற்சுழற்சிகள் 0, 1 கொண்ட மேசான்கள், கருதுகோளாக இருக்கும் தற்சுழற்சி எண் 2 ((s=2) கொண்டதாகக் கருதப்படும் பொருளீர்ப்பான் (கிராவிட்டான்) முதலியனவும், நிலையாக இருக்கும் நிறை மிகுந்த முழு அணுக்கருகள் சிலவும் (எ.கா.: தியூட்ரியம், ஈலியம்-4. ஈயம்-208 என்னும் ஓரிடத்தான் ஆகியவவை) போசான்களாகும். போசான்கள் மற்றொரு வகையான துகள்களான பெர்மியான்களில் இருந்து மாறுபட்டவை. பெர்மியான்கள் என்பவை ஒரு குவாண்ட்டம் நிலையில் ஒன்றுக்கு மேற்பட்ட துகள் இருக்கலாகாது (பவுலி விலக்கு விதியால்), ஆனால் போசான்கள் ஒன்றுக்கு மேற்பட்டவை ஒரே குவாண்ட்டம் நிலையில் இருக்க வல்லவை. இப்படியான போசானின் பண்புகளால், வியப்பூட்டும் பாய்மப்பண்புகள் (மீபாய்மம்) கொண்டுள்ளது மிகுகுளிர்விக்கப்பட்ட ஈலியம்-4
மேலும் படிக்க
பகுப்பு:குவாண்ட்டம் புலக்கொள்கை பகுப்பு:அணுவியல் பகுப்பு:போசான்கள் பகுப்பு:திண்ம இயற்பியல் பகுப்பு:அணு இயற்பியல் பகுப்பு:திண்மப்பொருள் இயற்பியல்
ஆண்ட்ராய்டு தொலைக்காட்சி
ஆண்ட்ராய்டு தொலைக்காட்சி (Android TV) என்பது எண்ணிம ஊடக இயக்கிக்காக வடிவமைக்கப்பட்டுள்ள ஆண்ட்ராய்டு இயங்குதளம் ஆகும். கூகுள் தொலைக்காட்சிக்கு மாற்றாக உருவாக்கப்பட்டுள்ள இந்த தொலைக்காட்சியில் குரல் தேடல் மற்றும் பல செயலிகள் மற்றும் சேவைகள் மேலும் கூகுளின் தொழில்நுட்பங்களான கூகுள் அசிஸ்டண்ட், கூகுள் காஸ்ட் மற்றும் நாவ்ளேட்ஜ் கிராஃப் போன்ற வசதிகள் இதில் உள்ளன.
வரலாறு
இதற்கான முறையான அறிவிப்பு 2014 ஆம் ஆண்டில் நடைபெற்ற கூகுள் மேம்பாட்டாளர் மாநாட்டில் வெளியானது. இந்த தொலைக்காட்சியில் நிகழ்பட ஆட்டத்தினை புளூடூத் மூலம் விளையாடும் வகையிலும் கூகுள் பிளே கேம்ஸ் கட்டமைப்பின் மூலம் விளையாடுவதற்கும் முன்னுரிமை அளித்தனர். இந்த மேம்பாட்டாளர் மாநாட்டில் கலந்துகொண்ட சிலருக்கு ADT-1 மற்றும் கருவிப்பெட்டி வழங்கப்பட்டன. தி இன்ஃபர்மேசன் எனும் நிறுவனத்தின் தகவல்படி ADT-1 ஆனது நெக்சஸ் தொலக்காட்சியை அடிப்படையாகக் கொண்டது எனவும் இதனை கூகுள் நிறுவனம் மேம்படுத்தியது எனத் தெரிவித்தது.
எய்சஸ் நிறுவனத்தால் மேம்படுத்தப்பட்ட முதல் ஆண்ட்ராய்டு தொலைக்காட்சியானது அக்டோபர் 2014 இல் நடத்தப்பட்ட வன்பொருள் நிகழ்வில் கூகுள் வெளியிட்டது.
சான்றுகள்
பகுப்பு:ஆண்ட்ராய்டு இயக்குதளக் கருவிகள்
தாரை வானூர்தி
தாரை வானூர்தி (jet aircraft, jet) என்பது தாரைப் பொறி மூலம் உந்தப்படும் நிலைத்த இறக்கை விமானம் ஆகும். பொதுவாக இது முன்னோக்கி செலுத்தப்படும் வானூர்தியைவிட வேகமானதும், அதி உயர்வாக 10000 - 15000 m உயரத்தில் பறக்க வல்லது. இந்த உயரத்தில், தாரைப் பொறி நீண்ட தூரத்திற்கான அதிக பயனை அடையும். முன்னோக்கி செலுத்தப்படும் பொறிகள் மூலம் இயங்கும் வானூர்தி மிகக் குறைவாக உயரத்திலேயே அதிக பயனை அடைகின்றன. சில தாரை வானூர்திகள் ஒலியைவிட வேகமாகச் செல்லக்கூடியவை.
வெளியிணைப்பு
பகுப்பு:வானூர்திகள்
சாம்மி (நடனம்)
சாம்மி (Sammi)' (குர்முகி: ਸੰਮੀ, சாமுகி: سمّی) பஞ்சாபின் மரபு இசைவடிவ நடனம் ஆகும். இது பஞ்சாப் இனக்குழு மக்கள் உருவாக்கி வளர்த்த மகளிர் நடன வடிவம் ஆகும். இது பாக்கித்தான சந்தால்பார் பகுதியில் பரவலாக விளங்குகிறது. இதை பாழிகார், இராய், உலோபனா, சான்சி இனக்குழுசார்ந்த மகளிர் ஆடுகின்றனர்.
மார்வாடி இளவரசி சாம்மி இராசத்தான இராஜ்குமார் ச்ச்குமார் பிவுக்கு ஏண்கிய உணர்ச்சி ததும்ப ஆடிய நடனமாக தொன்மக் கதையொன்று கூறுகிறது.
உடை
நடனம் ஆடுவோர் பொலிவான வண்ணக் குர்த்தாவும் இலெகெங்கா எனும் நன்கு பறக்கும் பாவாடையும் அணிந்து ஆடுவர். இந்நடனம் ஆடும்போது ஒரு சிறப்புவகை வெள்ளி முடியணி அணிவர்.
நிகழ்த்தல்
கித்தா நடனம் போலவே இந்நடனமும் வட்டமிட்டு ஆடுவர். ஆடுவோர் ஒரு வலய வடிவில் நின்று முகப்புப் பக்கவாட்டில் இருந்து கைகளை வீசியபடி நடனம் ஆடுவர். மிகப் பரவலாக பாடப்படு சாம்மி பாட்டு "சாம்மி மேரி வான் (Sammi Meri wan..)" என்ற பாடலாகும்.
மேலும் படிக்க
பகுப்பு:பஞ்சாபி பண்பாடு பகுப்பு:பஞ்சாபி நாட்டார் நடனங்கள் பகுப்பு:பாக்கித்தானிய நடனங்கள் பகுப்பு:இந்திய நடனங்கள்
பிடாரிப்பட்டு ஊராட்சி
பிடாரிப்பட்டு ஊராட்சி (Pidaripattu Gram Panchayat), தமிழ்நாட்டின் விழுப்புரம் மாவட்டத்தில் உள்ள விக்கிரவாண்டி வட்டாரத்தில் அமைந்துள்ளது. இந்த ஊராட்சி, விக்கிரவாண்டி சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1191 ஆகும். இவர்களில் பெண்கள் 584 பேரும் ஆண்கள் 607 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அரவிந்த் சிதம்பரம்
அரவிந்த் சிதம்பரம் (Aravindh Chithambaram, பிறப்பு:11 செப்டம்பர் 1999) இந்திய சதுரங்க கிராண்ட்மாஸ்டர் ஆவார். இவர் 2018 மற்றும் 2019 இல் இரண்டு முறை இந்திய சதுரங்க வாகையாளாராவார்.
தனிப்பட்ட வாழ்க்கை
அரவிந்த் 1999ஆம் ஆண்டு திருநகரில் பிறந்தார். இவரின் மூன்று வயதில் இவரது தந்தை இறந்தார். அரவிந்த் சிதம்பரத்தின் தாயார் குடும்பத்தை பராமரிக்க ஆயுள் காப்பீட்டு நிறுவன முகவராக பணியாற்றினார். அரவிந்த் தொடர்ந்து மற்ற சிறுவர்களுடன் துடுப்பாட்டம் விளையாடியதால், இவரை வீட்டிற்குள் வைத்திருக்க அவரது தாத்தா இவருக்கு ஏழு வயதில் சதுரங்கம் கற்றுத் தந்தார்.
சதுரங்க வாழ்க்கை
அரவிந்த் 12 வயதில் 19 வயதிற்கு உட்பட்டோருக்கான இந்திய சதுரங்க வாகையாளாரானார். இவர் 14 வயதிற்கு உட்பட்டோருக்கான உலக சதுரங்க விளையாட்டில் இரண்டாவது இடத்தைப் பெற்றார்.
2013 இல் சென்னை கிராண்ட்மாஸ்டர் சர்வதேச ஓபனில் 2728 ஈலோ செயல்திறன் மதிப்பீட்டு அளவில் விளையாடி, 9/11புள்ளிகள் பெற்று,  தனது முதல் பெரிய போட்டியில் வென்றார். இந்தபோட்டியில் நான்கு கிராண்ட்மாஸ்டர்கள் மற்றும் இரண்டு சர்வதேச மாஸ்டர்களை தோற்கடித்தார். இந்த முடிவு இவருக்கு முதல் கிராண்ட்மாஸ்டர் நெறியைப்பெற்றுத் தந்தது ; அந்த நேரத்தில் இவர் தனது சர்வதேச மாஸ்டர் விதிமுறைகளை அடையவில்லை.
அவர் 2014 இல் தனது சர்வதேச மாஸ்டர் பட்டத்தையும் 2015 இல் அவரது கிராண்ட்மாஸ்டர் பட்டத்தையும் பெற்றார்.
பெப்ரவரி 2018 இல், அவர் ஏரோஃப்ளாட் ஓபனில் பங்கேற்றார். 5/9 (+3–2 = 4) புள்ளிகள் பெற்று, தொண்ணூற்று இரண்டு போட்டியாளர்கள் பங்குபெற்ற இப்போட்டியில் இருபத்தி ஆறாவது இடத்தைப் பெற்றார்.
வெளி இணைப்புகள்
பகுப்பு:1999 பிறப்புகள் பகுப்பு:வாழும் நபர்கள் பகுப்பு:இந்திய சதுரங்க வீரர்கள் பகுப்பு:சதுரங்க கிராண்டு மாசுட்டர்கள்